El Ple aprova definitivament els pressupostos per a 2018 que ascendixen a 79’2 milions d’euros
24 de gener 2018

El Ple de l'Ajuntament de Sagunt, en la sessió extraordinària que s’ha celebrat este matí, ha aprovat definitivament el pressupost general de la Coporació per a 2018. el qual ascendix a 79’2 milions d'euros. Després de rebutjar les al·legacions presentades per entendre que les persones que les van presentar no estaven legitimades per a fer-ho, segons la legislació que ho regula, s'ha aprovat definitivament el pressupost, que entrarà en vigor una vegada es publique oficialment. L'alcalde de Sagunt, Quico Fernández, ja signarà hui l’anunci de la publicació.

La proposta, que ha sigut presentada pel delegat d'Hisenda, Enric Ariño, s’ha aprovat amb els vots a favor de Compromís, Esquerra Unida, ADN Morvedre, Natalia Antonino i Miguel Chover del PSPV-PSOE i José Vicente Muñoz, del grup de no adscrits. Han votat en contra el PP, Manuel González d'Iniciativa Porteña i Ciudadanos.

Cal recordar que els pressupostos de 2018 ascendixen a 79.166.474 euros, tant en ingressos com en despeses, dels quals es destinen 28’6 milions a despeses corrents en béns i servicis, 25’9 milions a despeses de personal, 12’52 milions a inversions, 5’5 milions a transferències corrents i prop de 6 milions a amortització de deute i pagament d'interessos.

  

![](/media/h4gczyu2/22votos-a-favor_cuerpo.jpg) 

Per poder realitzar eixes despeses, l'Ajuntament de Sagunt comptarà amb un pressupost d'ingressos d'igual quantia, que principalment provenen d'impostos directes (33’8 milions), transferències corrents d'altres administracions (16’8 milions), taxes, preus públics i altres ingressos (12’6 milions), operació de préstec (7’5 milions), impostos indirectes (5’7 milions) i venda de sòl públic (2’3 milions), a més d'altres quantitats menors com, per exemple, els ingressos patrimonials, que es preveuen en 321.437 euros.

  
El Ple ha acordat aprovar el pressupost en els estats d'ingressos i despeses compresos del pressupost de la mateixa entitat, del Consell Local Agrari, de l'empresa íntegrament municipal SAG i de les previsions de la mercantil de capital majoritari municipal Aigües de Sagunt SA. A més, s'ha aprovat la plantilla de personal per al pròxim any remesa a intervenció general, que ha sigut dictaminada en la corresponent Comissió Informativa de Personal.  
  

![](/media/3uvnwfhk/22img_1722_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-definitivament-els-pressupostos-per-a-2018-que-ascendixen-a-79-2-milions-d-euros/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-definitivament-els-pressupostos-per-a-2018-que-ascendixen-a-79-2-milions-d-euros/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-definitivament-els-pressupostos-per-a-2018-que-ascendixen-a-79-2-milions-d-euros/ "Linked In")
*   [](mailto:?body=https://aytosagunto.es/va/actualitat/el-ple-aprova-definitivament-els-pressupostos-per-a-2018-que-ascendixen-a-79-2-milions-d-euros/)